རྩོམ་ཡིག་གམ་སྙན་ངག་གི་འགྲུབ་བྱེད་ཀྱི་རྒྱུ་ཆའམ་ངོ་བོ་ནི།ངེས་པར་དུ་སྐད་ཀྱི་གདངས་སམ་ཡིག་གེ་ཡིན་དགོས།དེ་ནི་ཡི་གེའི་མཚན་ཉིད་ལམིང་ཚིག་གཉིས་ཀྱི་རྩོམ་གཞིར་གྱུར་པའི་སྐད་ཀྱི་གདངསཞེས་པའི་སྐབས་ཀྱི་སྐད་གདངས་སམ་ཡི་གེ་དང་དོན་གཅིག་ཡིན་ཞིང་།སྐད་གདངས་སམ་ཡི་གེ་དེ་ཡང་སོ་སོའི་འགྲིན་པའི་དབུགས་རྩོལ་ལ་སྙོམས་བསྒྲིགས་ཀྱིས་འདོན་ཐུབ་པ་ཙམ་ནས།རང་ཉིད་ཀྱི་ཡིད་འགྱུར་མཚོན་བྱེད་དུ་རང་ཆས་སུ་ཐོན་ཡོང་བའི་ཁྱད་ཆོས་དམིགས་བསལ་བ་ཅན་ཞིག་ཀྱང་ཡིན།དེས་ན་རྒྱ་ནག་པས་ཀྱང་ཁོང་ཚོའི་སྙན་ངག་གི་ཐོག་མ་ཡང་ཧང་ཡོ་ཞེས་པའི་སྐད་གདངས་འདི་ཡིན་པར་འདོད་ཅིང་།ང་ཚོ་བོད་པས་ཀྱང་ང་ཚོའི་སྙན་ངག་གི་ཐོག་མ་ནིཀི་ཀིཞེས་པ་འདི་ཡིན་པར་འདོད་རིགས་ཏེ།རང་རེའི་མེས་པོ་ཐོག་མ་ནི་སྤྲ་དང་སྤྲེའུ་ལས་བྱུང་བའི་མི་བུ་གདོང་དམར་བ་ཞིག་ཡིན་ལ་དེའི་ཡིད་ཀྱི་རྣམ་འགྱུར་མཚོན་པའི་དབྱངས་རྟ་ཐོག་མ་ནི་ཀི་ཀི་ཞེས་པ་འདི་ཡིན་ངེས་པའི་ཕྱིར་རོ།མ་གཞི་འདི་སྐོར་བོད་ཡིག་གི་འཕེལ་རིམ་ལ་དཔྱད་པ་བྱིས་པའི་གོམ་འགྲོསཞེས་པར་འུར་ཚོད་དང་རིགས་འདེད་སོགས་ཀྱི་རྒྱུ་མཚན་ཅི་རིགས་བཀོད་དེ་གསལ་བོར་བསྒྲུབས་ཡོད་པས་འདིར་བསྡུས་དོན་ཙམ་ལས་རྒྱས་པར་མ་སྤྲོས་སོ།